Studentsamfunnet i Ås

Studentsamfunnet i Ås er en studentorganisasjon ved Norges miljø- og biovitenskapelige universitet (NMBU). Studentsamfunnet ble stiftet i 1864 som «Elevforeningen», og drives på dugnad av frivillige studenter ved NMBU. Den består i dag av fire uavhengige organer: Samfunnet i Ås, UKA i Ås, Tuntreet og Næringslivsutvalget ved NMBU. Studentsamfunnet hadde ca. 2 300 medlemmer i 2019.

Historikk
Elevforeningen, nå Studentsamfunnet, skriver sin historie tilbake til 1864. Dette har siden vært studentenes eget forum for sosial og faglig omgang utenfor Høgskolens regi.

I 1917 ble det nedsatt et utvalg som skulle arbeide for et hus til Studentsamfunnet som skulle erstatte det tidligere «Circus». I Elevforeningens opprop til næringslivet i 1919 het det blant annet: «Landbrukshøiskolens faglige utdannelse er ikke i og for seg nok til at skape dyktige ledere. Det paahviler de studenternes egen institution at ta sig av alle de sider ved studenternes utvikling som ikke kan behandles fra lærebok og karakter. (...) Skal foreningen kunne fylle denne oppgave tilfredsstillende, maa den by de studerende tidsmæssige og vakre lokaler, hvor alle kan føle sig hjemme, og hvor tidligere medlemmer kan møte frem som gjester og følge foreningen i dens utvikling frem mot lysere arbeidsvilkaar.»Innsamlingsaksjoner og bevilgninger fra blant andre Landbruksdepartementet og Pengelotteriet resulterte i arkitektkonkurranse i 1930. 27 år gamle Thorleif Jensen seiret med et prosjekt i funksjonalistisk stil under mottoet «XYZ».

29. september 1934 sto Samfunnsbygningen klart til innflytting.

Studentsamfunnet i Ås' orden heter Hans Hovenhet Hestehoven og ble etablert i 1924.

Samfunnsbygningen
Aud.Max. (Auditorium Maximum)
Det første initiativet til påbygging av Samfunnsbygningen ble tatt av NLH-studenter i 1958. Høgskolen ønsket å bygge en ny aula, og på NLHs 100-årsjubileum ble det samlet inn penger til dette formålet, som var planlagt oppført mellom Økonomibygningen og Parkgården. Slik ble Aud.Max. et kompromiss og et samarbeidsprosjekt mellom NLH og Studentsamfunnet.

I 1966 ble nok en arkitektkonkurranse utlyst, som omfattet Aud Max, om- og påbygging av Samfunnsbygningen og nytt idrettbygg ved Lillebrand. Vinneren av konkurransen var Leif Olav Moen, sønn av hagekunstprofessoren Olav Moen, som var mannen bak selve Samfunnsbygningen. Byggingen av Aud.Max. startet 8. april 1969, og bygget ble åpnet 19. august 1970.

Juryens bedømmelser var blant annet god terrengtilpasning og at prosjektet tok hensyn til det gamle Samfunnsbygget. Dette er kvaliteter som faller i god jord hos naturelskende NLH-folk. En av kommentarene lød som følger: «Det er vist stor pietet for de verdier som eksisterer i terrengets og bygningens karakter. Aulaen orienterer seg mot Høgskolen og har fått sin hovedinngang fra en festplass som ligger vakkert til ved Skogsdammen.» Arkitekten selv uttalte at fleksibilitet var viktig, løsningen tok sikte på å begrense bærende veggkonstruksjoner til et minimum for å imøtekomme behovet for senere ombygging.

Klubben
Samfunnsbygningen hadde en egen klubbhall som studentene kunne benytte til ulike sosiale formål. 

Våren 1998 vedtok Studentsamfunnets Generalforsamling at Café Klubben skulle bli en realitet. Etter å ha blitt driftet av Studentsamskipnaden i Ås (SiÅs) tok Samfunnet over driften i 2020. I 2021 ble navnet endret til Klubben. 

Funkis-stilen i resten av bygningen er videreført i de nye café-lokalene. En tidsriktig arktiekttegnet café med høye bord og barstoler i behagelige farger har på ny gitt liv til rommet. I dag er Klubben fylt med studenter og en deilig fersk kaffeduft. Man kan nyte både kaffe og kaker, vin og øl, lese aviser, spille spill eller rett og slett bare slappe av i hyggelige omgivelser.

Halvors Hybel
Studentmassen på NLH økte stadig, og Samfunnsbygningen ble igjen for liten. Bodegaen er et flerbruksrom med konsertmuligheter og god akustikk. Prosjektet ble vedtatt på Samfunnets Generalforsamling våren 1994. Åpningen fant sted 10. september 1994. Halvors Hybel er oppkalt etter tidligere Administrerende direktør i SiÅs Halvor Holtestaul.

UKA i Ås

Hvert andre år arrangeres også UKA i Ås med over 25 000 besøkende i løpet av oktober måned. UKA skal være med på å drifte Studentsamfunnet, og plikter å levere et visst overskudd til driften.

UKA i Ås sin opprinnelse kan føres tilbake til 1890-tallet, da Elevforeningen ved Den Høiere Landbrugsskole i Aas begynte med årlige revy- og teateroppsetninger. Den første forestillingen man har sikre opplysninger om, ble holdt i februar 1894. Revyen ble vist tre ganger og inntektene gikk til drift av Elevforeningen. Fra da av ble det arrangert revyer og teaterforestillinger hvert år, og disse revyene var forløperen til våre dagers UKErevy. Den gangen var alle stykkene enkle teaterstykker skrevet av norske og danske forfattere.

I 1897 skiftet Den Høiere Landbrugsskole i Aas navn til Norges Landbrugshøiskole. Studenttallet økte, og revyen vokste til et større arrangement. I 1915 begynte studentene selv å bidra med tekster, og handlingen i stykkene flyttet seg til NLH og Ås-miljøet. Dette året ble det også opprettet en restaurant ved siden av revyen.

Året etter, i 1916, ble det uavhengig av revyen også arrangert et marked, der det ble loddet ut gevinster gitt av lokale forretninger og privatpersoner. Dette ble en stor suksess, og overskuddet ble langt høyere enn det revyen klarte å spille inn.

I 1920 skiftet Elevforeningen navn til Studentsamfunnet i Ås, og i 1924 ble revyen og markedet slått sammen. Revyen ble framført i Festsalen i Urbygningen, mens det i den gamle undervisningsbygningen ble holdt dans og marked. Dette arrangementet regnes som den første UKA i Ås, selv om navnet UKA i Ås først ble brukt i 1934.

I dag er UKA i Ås et stort arrangement som pågår i omtrent fire uker på høsten hvert partallsår. UKA i Ås er et godt synlig arrangementet, og blir organisert av 1 200 frivillige studenter. Programmet er fylt med konserter, foredrag og UKErevyen.

Tuntreet
Tuntreet er en studentavis og papirmagasin som utkommer med ti utgaver i året. Tuntreet er og et organ ved Studentsamfunnet i Ås. I tillegg til papirutgave utgir også Tuntreet nettutgave. Første utgave ble utgitt 9. februar 1946. Det drives på frivillig basis av studenter ved Norges miljø- og biovitenskapelige universitet på Ås. Tuntreet hadde per 2022 i alt rundt 40 medarbeidere. Avisen har et opplag på rundt  per utgave. Opprinnelig var avisen kun for Studentsamfunnet i Ås sine medlemmer, men siden 2003 har det blitt distribuert gratis på Campus Ås. 

Redaktører
Redaktørene velges hvert halvår på generalforsamlingen til Studentsamfunnet i Ås, og redaktøren sitter deretter ½ år som journalistredaktør og ½ år som ansvarlig redaktør.

 Tidligere redaktører 
Sammensetningen av redaktørvervet har variert siden oppstarten. De første tiårene var ansvaret mer flytende, før det gikk over til en innvalgt redaktør for et semester. I perioder ble 2 redaktører valgt sammen for et semester, med løsninger som at ansvarsområde ble byttet annenhver utgave. I 2001 gikk man over til dagens ordning med 2 semester som redaktør: Først journalistredaktør, så ansvarlig redaktør. Journalistredaktør har ansvar tilsvarende en redaksjonssjef, og ansvarlig redaktør har overordnet ansvar.
+NavnPeriode, inkl.
vårsemester (V) høstsemester (H)Jakob Kringlebotten1946Erik Løkkevik1946Paul M. Dalberg1946Gunnar Olafson1947A R Persson (Arnulf)1948Olav Rønning1948Helge Solli1949Birger Mølnå1949Casper Sundby1950Kristofer Almås1951Gudmund Syrrist1951Rudolf Haukali1951Nils Olav Kaasen1951Tore Fossum1952Albrigt Myrstad1952Knut Nedkvitne1953Ole Bernt Olsen1953Gudmund Taksdal1953Bernt P. KvelloVåren 1954Bjørn LundHøsten 1954Jostein BeinnesVåren 1955Ø. BergeHøsten 1955N. NordvikHøsten 1955Ottar BroxVåren 1956Reidar BergeHøsten 1956Ralph JohannessenVåren 1957Per SurnevikHøsten 1957Magne HeggdalVåren 1958Johannes OpstvedtHøsten 1958Ole BjerkeVåren 1959Oluf BerentsenHøsten 1959Trond ÅrstadVåren 1960Einar HaugumHøsten 1960Syver AalstadVåren 1961Olav EngenHøsten 1961Trygve RefsdalVåren 1962Jon B. GodalHøsten 1962Morten FurunesVåren 1963Per Ove RøkholtHøsten 1963Kleng VågaVåren 1964Bjørn SæbøHøsten 1964Helge HaugenVåren 1965Terje Alfnes65-HRagnar T. Samuelsen66-VPer Harald Grue66-HJan Edvardsen67-VSvein Sundsbø67-HMette Eggen68-VOle Rad68-HJørgen Hoffman69-VGudmar Lager69-HArne Dahlen70-VLars Helge Frivold70-HArne Aksnes71-VPer Liahagen71-HPer Odd Volden72-VArild Ramstad72-HOla Helge Fløene73-VErik Solheim73-HArne Sælen74-VJozef Povazsky74-HEgil Johansson75-V-HOle Osvald Moss76-VGeir Isaksen76-HÅsmund Kalstveit77-VVigdis Olafsen77-HJon Olav Forbord78-VKåre Belsheim78-HKari Balke Øiseth79-VHåkon Renolen79-HRagnhild Sandøy80-VKirsten Flagstad80-HAstrid Fortun Slettemoen81-VHelge Stikbakke81-VTor-Magnus Hansen81-HJostein Leiro81-HSivert Moen jr82-VHarald Rishovd82-VGaute Njå83-VÅsmund Asdal83-HThor Audun Guldbrandsen84-VKristin Bodsberg84-VKnut Gustav Vasdal84-HGunnar Syverud85-VChristian Tharaldsen85-HSteinar Thoresen86-VPer Arne Kyrkjeeide86-HInger Svensgaard Moe87-VKari Mostad87-HMagne Åsmund Kjelstad88-VSigmund Bråtveit88-HThor Skjevrak89-VRita B. NatvigGunnar Winther90-VHege Gultvedt90-HHeidi Jannicke AndersenIngeborg Klingen91-VKarin VogstedKjersti Holt Hanssen91-HSolve SondbøAsbjørn Toft92-VOle Gunnar StøenTrond-Magne Ek Rokvam92-HGro HerheimTurid Stubø Johnsen93-VBjørn Aasestad93-HHanne Løvbrøtte94-HOle André SætreKari Frøyland95-VFrode Emil FagerjordErling Søyland95-HFrode Emil FagerjordGrete Waaseth96-VJón GudmundssonBjørn Ruberg96-HSiv Karen SundgotTrude Larsen97-HLars Nordbye JørstadMarius Holm98-VTove Vaaje-Kolstad98-HAnne Kjersti NarmoJostein Berger Meisdalen99-VRagnhild MobækAnne Kjersti Narmo99-HSilje Kristin Ruud-HansenVåren 2000Espen Oldeman Lund (Isaksen)Gro Torill Steinsnes NypanHøsten 2000Espen Oldeman LundDaniel Storli Resen-FellieVåren 2001Tore Andre SinesHøsten 2001Ásta Camilla GylfadóttirVåren 2002Ragnhild SjurgårdHøsten 2002Jan-Olav ØderudVåren 2003Anders PaganderHøsten 2003Marius HauglinVåren 2004Gustav GjestvangHøsten 2004Ylva Ødegaard LindahlVåren 2005Øyvind Ugstad MikaelsenHøsten 2005Øystein HeggdalVåren 2006Pål Preede RevheimHøsten 2006Erlend Gulbrandsen07-VCathrine Mørch07-HHedda Ivarrud Brisendal08-VSiri Øyan Lundsett08-HJoakim Larsen09-VMari Eskerud (Mari Borge Eskerud)09-HMarthe Laureen Helland (Marthe Laureen Dahl Zimmer)10-VStian Slaatten Skistad10-HEline Nordseth Berg11-VFredrik Fløgstad11-HMaren Tangstad12-VÅse Lund Bøe12-HAndreas Fredrik Thoresen13-VMagnhild Skattebu13-HTord Eirik Feldt Enger14-VAlexander Egge (Alexander Woldbrand Guldstad)14-HKristian Haraldsen15-VLars Raaen15-HEmilie Sandell16-VHauk Liebe16-HEven Skramstad Arntsen17-VMargit Fausko17-HGunnar HaarrVåren 2018Jardar Lindaas BringedalHøsten 2018Julie Westergaard KarlsenVåren 2019Anne Tove Græsdal Tornes VågeHøsten 2019Herman Bjørnson HagenVåren 2020Guro StørdalHøsten 2020Tord Kristian Fjellheim AndersenVåren 2021Simen Walbækken TangenHøsten 2021Sofie Bergset JanolsVåren 2022Synne Lousie StrommeHøsten 2022Celine VågaVåren 2023Martin HansebråtenHøsten 2023Tuva Hebnes Våren 2024

 Referanser 

 Eksterne lenker 


 UKA i Ås
 Studentavisa Tuntreet
 UMBs offisielle nettsted
 Tuntreet på nett

Kategori:Studentforeninger ved NMBU
Kategori:Studentkroer i Norge
Kategori:Utdanning i Ås
Kategori:Etableringer i 1864
Kategori:Kultur i Ås